కసోల్

కసోల్ ఉత్తర భారతదేశం, హిమాచల్ ప్రదేశ్‌ రాష్ట్రం, కులు జిల్లాలో ఉన్న గ్రామం. ఈ గ్రామం పార్వతి నది ఒడ్డున పార్వతి లోయలో మణికరణ్, భుంటార్ పట్టణాల మధ్య ఉంది. కసోల్ గ్రామం భుంటార్ పట్టణానికి 30 కి.మీ, మణికరణ్ పట్టణానికి 3.5 కి.మీ దూరంలో ఉంది. ఈ ప్రదేశం సముద్ర మట్టానికి 1640 మీటర్ల ఎత్తులో ఉంది. ఈ గ్రామంలోని బలమైన యూదు చరిత్ర, సంప్రదాయాల కారణంగా దీనిని ఇండియాస్ లిటిల్ ఇజ్రాయిల్ అని పిలుస్తారు. హిమాచల్ ప్రదేశ్ రాష్ట్రంలో కసోల్ ఒక ఆకర్షణీయమైన పర్యాటక ప్రదేశం. ఇక్కడికి ఎక్కువగా ఇజ్రాయిల్ పర్యాటకులు వస్తారు, వారి కోసం ఇక్కడ ఇబ్రూ రెస్టారెంట్లు కూడా ఉన్నాయి. ఊరిలో ఎక్కడ చూసినా పొడవాటి జుట్టు ఉన్నవారు కనిపించడం వలన కసోల్ గ్రామాన్ని కుట్టి అమ్సుదర్దామ్ అని కూడా పిలుస్తారు.

 వాతావరణం 
కసోల్ ఏడాది పొడవునా ఆహ్లాదకరమైన వాతావరణాన్ని కలిగి ఉంటుంది, ఇక్కడ డిసెంబర్ చివరి నుండి ఫిబ్రవరి వరకు గణనీయమైన హిమపాతం ఉంటుంది.

 పండుగలు 
కసోల్ మ్యూజిక్ ఫెస్టివల్ కొత్త సంవత్సరం సందర్భంగా కసోల్‌లో జరుగుతుంది. ఈ పండుగకు ప్రపంచవ్యాప్తంగా ప్రజలు వస్తారు.

 రవాణా 
ఇది ఎత్తైన ప్రదేశం కారణంగా, కసోల్ భారతదేశంలోని మిగిలిన ప్రాంతాలకు బాగా అభివృద్ధి చెందిన రహదారుల ద్వారా మాత్రమే అనుసంధానించబడి ఉంది. కులు సమీపంలోని భుంటార్ విమానాశ్రయం (IATA: KUU, ICAO: VIBR) సుమారు 31 కి.మీ దూరంలో ఉంది, ఇది గ్రామానికి అత్యంత సమీప విమానాశ్రయం. ఇది ఢిల్లీ, పఠాన్‌కోట్, సిమ్లా అనే మూడు నగరాలను కలుపుతుంది. కసోల్ చేరుకోవడానికి ముందుగా భుంటార్ పట్టణానికి చేరుకుని అక్కడి నుండి ట్యాక్సీ లేదా మినీ బస్సులో కసోల్ చేరుకోవచ్చు. అలాగే చండీగఢ్ విమానాశ్రయం (IXC) - కసోల్ నుండి 157 కి.మీ. దూరంలో ఉంది, సమీప రైల్వే స్టేషన్ అయిన పఠాన్‌కోట్ రైల్వే స్టేషన్ 150 కి.మీ దూరంలో ఉంది.

 పర్యాటక ప్రదేశాలు 

 పార్వతి నది
 మణికరణ్ గురుద్వారా
 తోష్
 మలానా
 ఖీర్ గంగ

మూలాలు

వర్గం:హిమాచల్ ప్రదేశ్ పర్యాటక ప్రదేశాలు
వర్గం:హిమాచల్ ప్రదేశ్